नियमित करने की मांग को लेकर दिया धरना
सरकारीस्कूलों में काम कर रहे अतिथि अध्यापकों ने नियमितीकरण की मांग को लेकर लघु सचिवालय में धरना दिया आैर डीईओ को सरकार के नाम ज्ञापन सौंपा। ज्ञापन में गेस्ट टीचर्स ने मांग की कि उन्हें नियमित किया जाए। जब तक नियमित नहीं किया जाता, तब तक समान काम समान वेतन के आधार पर उनका वेतन निर्धारण किया जाए। गेस्ट टीचर्स ने सरकार के खिलाफ नारेबाजी करते हुए रोष जताया।
लघु सचिवालय में दोपहर बाद हरियाणा अतिथि अध्यापक संघ के बैनर तले गेस्ट टीचर्स एकत्र हुए। धरनारत गेस्ट टीचर्स को संबोधित करते हुए जिला प्रधान जगसीर सहारण ने और राज्य कार्यकारिणी सदस्य रविंद्र ख्यालिया ने कहा कि सत्ता में आने से पहले भाजपा ने अपने घोषणा पत्र में वादा किया था कि सरकार में आते ही गेस्ट टीचर्स को नियमित किया जाएगा। उन्होंने कहा कि सरकार के ढाई साल बीतने के बाद भी अभी तक उनकी मांग पूरी नहीं की गई है।
राज्य जेबीटी उपाध्यक्ष विनोद कासनियां ने कहा कि सरकार गेस्ट टीचर्स को नियमित करना तो दूर सुप्रीम कोर्ट के निर्देशों की भी पालना नहीं कर रही है। सुप्रीम कोर्ट के आदेश हैं कि समान काम के समान वेतन लागू किया जाए। उन्होंने चेतावनी दी कि यदि जल्द उनकी मांगे स्वीकार नहीं की गई तो राज्य स्तरीय आंदोलन शुरू किया जाएगा। इस अवसर पर सुरेंद्र कड़वासरा, सुनीता रानी, अनिल पुरी, रणजीत सिंह, राधाकृष्ण, काशी राम, हरेंद्र शर्मा, मोहिंद्रपाल, सुखमिंद्र, विनोद गोयल, राधाकृष्ण पटीर, नरेंद्र भी उपस्थित थे।
hin_Deva hin_Deva hin_Deva hin_Deva